กองกำลังป้องกันตนเองญี่ปุ่น

กองกำลังป้องกันตนเองญี่ปุ่น () หรือ JSDF บางครั้งเรียกว่า JSF หรือ SDF เป็นบุคลากรจากประเทศญี่ปุ่นที่ถูกจัดตั้งขึ้นหลังสงครามโลกครั้งที่สองสิ้นสุดลงเพื่อแทนที่กองทัพจักรวรรดิญี่ปุ่นที่ถูกยุบ และฝ่ายสัมพันธมิตรยึดครองญี่ปุ่น ในเวลาหลังสงคราม กองกำลังป้องกันตนเองญี่ปุ่นถูกใช้งานในเฉพาะภายในประเทศมีหน้าที่ในการป้องกันประเทศอธิปไตยชาติเพียงอย่างเดียวและไม่ได้รับอนุญาตให้ปฏิบัติภารกิจในต่างประเทศ ยกเว้นในสถานการณ์ที่เป็นการป้องกันตนเองในขอบเขตที่จำกัดเท่านั้น แม้อาจมีภารกิจในต่างประเทศในปฏิบัติการรักษาสันติภาพ แต่ล่าสุดในวันที่ 1 กรกฎาคม พ.ศ. 2557 คณะรัฐมนตรีญี่ปุ่นได้ตีความมาตรา 9 ของรัฐธรรมนูญแห่งญี่ปุ่นใหม่สรุปได้ว่า กองกำลังป้องกันตนเองของญี่ปุ่นจะสามารถส่งทหารไปปฏิบัติภารกิจการป้องกันตนเองร่วมได้(Collectvie-Self Defence) ตามมติของคณะมนตรีความมั่นคงแห่งสหประชาชาติเพื่อปกป้องชาติหนึ่งจากการถูกรุกราน โดยญี่ปุ่นจะสามารถไปช่วยเหลือชาติพันธมิตรใกล้ชิดที่ถูกโจมตีได้ หากการโจมตีนั้นเป็นภัยคุกคามต่อการดำรงอยู่ของญี่ปุ่นและไม่มีวิธีอื่นในการปกป้องชีวิตชาวญี่ปุ่น

ในด้านการพัฒนาอาวุธ ในรัฐธรรมนูญญี่ปุ่นถูกกำหนดห้ามพัฒนาอาวุธในเชิงรุก ส่วนในด้านการห้ามส่งออกอาวุธนั้น แม้ญี่ปุ่นจะเป็นผู้กำหนดขึ้นเองเมื่อปี พ.ศ. 2510 แต่ในวันที่ 1 เมษายน พ.ศ. 2557 ญี่ปุ่นได้ผ่อนคลายกฎห้ามส่งออกอาวุธ โดยสามารถส่งออกอาวุธและมีส่วนร่วมในการผลิตอาวุธกับนานาชาติได้ แต่ญี่ปุ่นจะไม่ส่งออกอาวุธให้แก่ประเทศที่ตกอยู่ท่ามกลางความขัดแย้ง หรืออาจเป็นภัยคุกคามต่อสันติภาพและความมั่นคงของนานาชาติ นอกจากนี้ การจำหน่ายอาวุธก็จะต้องเป็นไปเพื่อส่งเสริมสันติภาพสากลคือต้องเป็นยุทโธปกรณ์ที่ไม่ใช่เพื่อสังหาร และเป็นประโยชน์ต่อความมั่นคงของญี่ปุ่นเอง

ส่วนในด้านการสนันสนุนกองกำลังต่างชาติ ในวันที่ 10 กุมภาพันธ์ พ.ศ. 2558 รัฐบาลญี่ปุ่นประกาศแก้ไขกฎบัตรว่าด้วยการสนับสนุนต่างชาติ โดยสามารถมอบทุนสนับสนุนภารกิจของกองกำลังต่างชาติที่มิใช่การสู้รบ

 ประวัติ 

หลังจากสงครามโลกครั้งที่สองที่ญี่ปุ่นพ่ายแพ้สงครามต่อสหรัฐอเมริกา ทำให้สหรัฐเข้ามาควบคุมกำลังทหารของญี่ปุ่น และทำให้ญี่ปุ่นต้องร่างรัฐธรรมนูญขึ้นมาใหม่โดยมีข้อห้ามว่า ไม่อนุญาตให้ญี่ปุ่นทำสงครามกับประเทศใด ๆ เลยเว้นแต่กระทำเพื่อป้องกันประเทศตนเอง ที่สำคัญคือไม่มีศาลทหารและกระทรวงกลาโหม

บุคคลที่เข้ามาทำงานในกองกำลังป้องตนเองพวกเขาจะเรียกตนเองว่าเจ้าหน้าที่กองกำลังป้องกันตนเอง ซึ่งทั้งหมดเป็นพลเรือนมิใช่ทหาร ถึงแม้ว่าญี่ปุ่นจะจัดตั้งกระทรวงกลาโหมขึ้นมาเมื่อปี พ.ศ. 2550 แต่ว่าก็ยังคงชื่อไว้ว่า กองกำลังป้องกันตนเอง

ในวันที่ 1 กรกฎาคม พ.ศ. 2557 ครม.ญี่ปุ่นได้ตีความรัฐธรรมนูญมาตรา 9 ของรัฐธรรมนูญแห่งญี่ปุ่นใหม่ โดยญี่ปุ่นมีสิทธิส่งกำลังทหารไปร่วมรบเพื่อปกป้องชาติพันธมิตร

 การศึกษา 
วิทยาลัยป้องกันประเทศญี่ปุ่น (National Defense Academy of Japan หรือ "โบเอได") เป็นสถาบันการศึกษาหลักที่ผลิตนายทหารแก่กองกำลังป้องกันตนเองของญี่ปุ่นทั้งสามเหล่า นอกจากการเรียนภาษาญี่ปุ่น 1 ปีแล้ว นักเรียนนายร้อยจะศึกษาที่ NDA 4 ปี โดยจะรวมนักเรียนทั้งสามเหล่าทัพ (JGSDF, JMSDF และ JASDF) ไว้ร่วมกันในที่แห่งเดียว ซึ่งเปิดรับผู้หญิงเข้าศึกษาเช่นเดียวกับผู้ชายตั้งแต่ปี ค.ศ. 1992 โดยมีจำนวนราวร้อยละ 10 ของนักเรียนทั้งหมด การฝึกศึกษาไม่ต่างกัน พักที่ตึกนอนตึกเดียวกัน (แต่คนละชั้น) แต่เกณฑ์บางอย่างเช่นการทดสอบร่างกายต่างกัน

 โครงสร้าง 
166px|thumb|พลเอกเค็นอิชิโร นางูโมะ ผู้บัญชาการการยุทธผสม (2025-ปัจจุบัน)
มาตรา 9 ของรัฐธรรมนูญญี่ปุ่น บัญญัติให้กองกำลังป้องกันตนเองยึดหลัก “การป้องกันตนเองเท่านั้น” และมีหลักการพื้นฐานว่า “เพื่อปกป้องสันติภาพและเอกราชของประเทศ และรักษาความมั่นคงของชาติ จะต้องป้องกันประเทศแห่งเรา” โดยมีนายกรัฐมนตรีเป็นผู้บังคับบัญชาสูงสุดของกองกำลังทั้งหมด มีอำนาจสั่งใช้กำลังในภาวะฉุกเฉินหรืออนุมัติปฏิบัติการทางทหารขนาดใหญ่ รัฐมนตรีว่าการกระทรวงกลาโหมเป็นผู้มีอำนาจควบคุมการบริหารงานของกองกำลังทั้งหมดตามคำแนะนำของเสนาธิการทหารสูงสุด และเสนาธิการแต่ละกองกำลังย่อย

เสนาธิการทหารสูงสุด (統合幕僚長) เป็นตำแหน่งนายทหารอาวุโสลำดับหนึ่งของกองกำลังทั้งหมด แต่ตำแหน่งนี้ไม่มีอำนาจคุมกำลังรบ มีทำหน้าที่วางแผนยุทธศาสตร์ ให้คำแนะนำต่อรัฐบาล และประสานงานระหว่างกองกำลังย่อย ในขณะที่ ผู้บัญชาการการยุทธผสม (統合作戦司令官) มีความอาวุโสลำดับสองรองจากเสนาธิการทหารสูงสุด ถือเป็นตำแหน่งคุมกำลังรบ โดยเป็นผู้รับคำสั่งจากรัฐมนตรีผ่านเสนาธิการทหารสูงสุด ถือเป็นผู้บังคับบัญชาภารกิจการยุทธผสม โดยใช้กองกำลังผสมที่ประกอบขึ้นจากกองกำลังทางบก-ทางทะเล-ทางอากาศ

 นายกรัฐมนตรี (内閣総理大臣) 20px กระทรวงกลาโหม (防衛省) รัฐมนตรีว่าการกระทรวงกลาโหม (防衛大臣) รัฐมนตรีช่วยว่าการกระทรวงกลาโหม (防衛副大臣) ผู้ช่วยรัฐมนตรีประจำกระทรวงกลาโหม (防衛大臣政務官) (สองคน) 20px สำนักงานเสนาธิการทหารสูงสุด (統合幕僚監部) เสนาธิการทหารสูงสุด (統合幕僚長) 22px ศูนย์บัญชาการการยุทธผสม (統合作戦司令部) ผู้บัญชาการการยุทธผสม (統合作戦司令官) กองกำลังทางบก (陸上幕僚監部)  กองกำลังทางทะเล (海上幕僚監部)   กองกำลังทางอากาศ (航空幕僚監部) เสนาธิการทหารบก(陸上幕僚長) เสนาธิการทหารเรือ(海上幕僚長) เสนาธิการทหารอากาศ(航空幕僚長)

ยุทธภัณฑ์
 อาวุธประจำกาย 
 ปืนสั้น
 มินีแบ-P9 มินีแบ ออกใบอนุญาตการผลิต SIG Sauer P220
 เฮคเลอร์แอนด์คอช-SFP9 (แบบใหม่)

 ปืนเล็กยาวจู่โจม
 โฮวา ไทป์-64 (7.62×51 มม. นาโต)
 โฮวา ไทป์-89 (5.56×45 มม. นาโต)
 โฮวา ไทป์-20 (แบบใหม่) (5.56×45 มม. เนโท)

 อาวุธประจำหน่วย 
 กองทัพบก
 รถถัง ไทป์ 90
 รถถัง ไทป์ 10
  ปืนครก ไทป์ 99 155 mm
 M270 MLRS

 กองทัพเรือ
 เรือบรรทุกเฮลิคอปเตอร์ชั้นอิซูโมะ
 เรือพิฆาตชั้นคงโง(AWS)
 เรือดำน้ำชั้นโซริว
 ชินเมวะ ยูเอส-2

 กองทัพอากาศ
 มิตซูบิชิ เอฟ-2
 มิตซูบิชิ เอฟ-15เจ
 ล็อกฮีด มาร์ติน เอฟ-35 ไลท์นิง 2
 เอ็มไอเอ็ม-104 แพทริออต

 ศาลทหาร 

 ความสัมพันธ์ทางทหาร 

 อ้างอิง 

 บรรณานุกรม 



หมวดหมู่:กองทัพญี่ปุ่น
หมวดหมู่:กองกำลังป้องกันตนเองญี่ปุ่น
หมวดหมู่:ผลที่ตามมาหลังสงครามโลกครั้งที่สองในประเทศญี่ปุ่น